སྡེ་དགེ་ས་ཁུལ་དུ་སྐྱེས་པའི་གེ་སར་རྒྱལ་པོའི་ཡུལ་མི་ཞིག་ཡིན་པའི་ཆ་ནས།ཚེ་རིང་རྡོ་རྗེ་དང་ས་དེའི་མང་ཚོགས་ནི་གེ་སར་རྒྱལ་པོའི་གཏམ་རྒྱུད་ཁྲོད་ནས་ནར་སོན་པ་རེད་ཅེས་བརྗོད་ཆོགགེ་སར་སྒྲུང་ལ་བོད་ཀྱི་རིག་གནས་བང་མཛོད་ཅེས་བརྗོད་པ་དང་།སྒྲུང་དེར་ནང་དོན་གྱི་ཆ་ནས་ལོ་རྒྱུས་དང་དཔལ་འབྱོར།ཆོས་ལུགས།སྒྱུ་རྩལ།རིག་གནས་སོགས་འདུས་ཡོད་པ་མ་ཟད།ཕྱི་རབས་པ་ཚོར་གོ་བསྐོན་སློབ་གསོ་གཏོང་པའི་ཁག་ཀྱང་འདུས་ཡོད།དཔེར་ན་དེའི་ཁྲོད་དུ་བུད་མེད་ཀྱི་སྐད་ཆ་དང་བྱ་སྤྱོད་གཙང་མ་ཡིན་དགོས་པའི་ཚུལ་བརྗོད་ཡོད།དེའི་ཐད་ལ་ཚེ་རིང་རྡོ་རྗེས་ཆེད་དུ་གླིང་གི་བུད་མེད་ཚོའི་མཛེས་པ་དང་གོ་གནས།དབང་ཐང་དང་ནུས་པ་སོགས་དང་འབྲེལ་བའི་བརྩམས་ཆོས་བྲིས་ཏེ།སྙན་སྒྲུང་དེས་བོད་རིགས་མང་ཚོགས་ཀྱི་ནམ་རྒྱུན་འཚོ་བའི་ཐད་ལ་བག་ཆགས་དང་ཤུགས་རྐྱེན་ཆེན་པོ་ཐོན་ཡོད་པ་བརྗོད་ཡོད།ཁོང་གི་འདོད་ཚུལ་ལྟར་ན།གེ་སར་སྒྲུང་གིས་བོད་རིགས་མང་ཚོགས་ཀྱི་འཚོ་བའི་ཐད་ལ་ཐོན་པའི་ཤུགས་རྐྱེན་ཆེས་ཆེ་བ་ནི་སྤྱི་ཚོགས་ཁྲོད་དུ་སློབ་གསོ་བཏང་བ་བརྒྱུད་བློ་འགུག་ཐེབས་པ་དེ་རེད།སྐད་བརྡ་དང་ཡི་གེ།བྱ་སྤྱོད་སོགས་ནང་དོན་མང་པོ་ཚད་མཐུན་ལུགས་ལྡན་དུ་བསྒྱུར་ཡོད།ཚེ་རིང་རྡོ་རྗེས་སྐད་གདངས་མཐོན་པོའི་ངང་།ད་ལྟའི་ན་གཞོན་ཚོ་དོན་དག་ཆུང་ཆུང་ཞིག་གི་ཆེད་དུའང་གྲི་རིང་འཕྱར་བའམ་ཁུ་ཚུར་གཡུག་པར་དགའ།གེ་སར་སྒྲུང་ལས་ཀུན་སྤྱོད་དང་འབྲེལ་བའི་ཚན་པས་བློ་འགུག་ཐེབས་པར་ནུས་པ་ཆེན་པོ་ཐོན་ཡོད།ང་ཚོས་གཏམ་དཔེ་འགའ་རེ་བསྒྲུགས་ནས་ཕྱི་རབས་པ་ཚོར་བཞག་ཏེ།དགེ་སྒྲུབ་སྡིག་སྤང་བྱེད་ཐུབ་པ་བྱུང་ན།ད་གཟོད་གླིང་རྗེ་གེ་སར་རྒྱལ་པོར་ངོ་གནོང་མི་དགོས་པ་དང་།ས་དེའི་མང་ཚོགས་ལ་ངོ་གནོང་མི་དགོས་པ་རེདཅེས་བཤད།